《拟庾子山咏画屏风诗 其二十二》
清代·张鹤龄

黄图风日美，丽瞩满芳菲。朱郭羽觞集，金张绣毂飞。

游丝香惹鞚，蝶粉湿黏衣。野草独无数，王孙殊未归。

作者简介：（1867—1908）江苏阳湖人，字长儒，号啸圃。光绪十八年进士。官至奉天提学使。工文章，通中外掌故。辛丑后规画京师大学堂章程。又主张废美国粤汉铁路借款合同以保国权。